**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 82 /2018**

**ΑΔΑ:** 7ΤΣΤΩΨΑ-ΦΣΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 11ο/2018 Της 5Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός υπολόγου και έκδοση εντάλματος προπληρωμής για την συμμετοχή του Δήμου στην έκθεση τουρισμού ΜΙΤΤ 2018 ’’**

Στην Άρτα, σήμερα, 5-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **5156/01-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (4) έκτακτα θέμα.

Το 5ο και το 15ο θέμα αποσύρονται γιατί υπάγονται στην αρμοδιότητα του Δημοτικού Συμβουλίου και εκ παραδρομής εισήχθησαν ως θέματα για συζήτηση στην Οικονομική Επιτροπή

Ο κ. Πρόεδρος εισηγούμενος το 2ο έκτακτο Θέμα: **Ορισμός υπολόγου και έκδοση εντάλματος προπληρωμής για την συμμετοχή του Δήμου στην έκθεση τουρισμού ΜΙΤΤ 2018** Έθεσε υπόψη της Επιτροπής την εισήγηση της υπηρεσίας η οποία έχει ως εξής: Σύμφωνα με τις διατάξεις του άρθρου 172 του Ν. 3463/2006 ορίζονται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.

Στην προσπάθεια να αναδειχτεί το τουριστικό προϊόν της περιοχής μας, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ. αρ. 35/2018 απόφαση ΔΣ. Ο επόμενος στόχος είναι η παρουσία του Δήμου Αρταίων στη Διεθνή Έκθεση Τουρισμού ΜΙΤΤ, η οποία θα πραγματοποιηθεί στη Μόσχα στις 13 – 15 Μαρτίου 2018.

Με την υπ.αρ. 39/2018 απόφασή του (ΑΔΑ: 6ΑΠΘΩΨΑ-5ΔΡ), το Δ.Σ. του Δήμου Αρταίων ενέκρινε:

* Τη συμμετοχή του Δήμου Αρταίων στη Διεθνή Έκθεση Τουρισμού ΜΙΤΤ 2018
* Τη μετάβαση δύο εκπροσώπων του Δήμου Αρταίων στην Άρτα – Αθήνα/Θεσσαλονίκη – Μόσχα και επιστροφή, και συγκεκριμένα
  1. Του κου Τσιρογιάννη Χρήστου, Δημάρχου Δήμου Αρταίων και
  2. του κου Αρκουμάνη Αθανάσιου, αναπληρωτή προϊστάμενου του Τμήματος Πολιτιστικής και Τουριστικής Ανάπτυξης του Δήμου Αρταίων.

Η μετάβαση θα γίνει οδικώς για το κομμάτι Άρτα – Αθήνα/Θεσσαλονίκη – Άρτα με ιδιόκτητο όχημα των εκπροσώπων ή ΚΤΕΛ και αεροπορικώς για το κομμάτι Αθήνα/Θεσσαλονίκη – Μόσχα – Αθήνα/Θεσσαλονίκη.

Ημερομηνία αναχώρησης: 12/3/2018

Ημερομηνία επανόδου: 16/3/2018

Ημερομηνία έναρξης εργασιών: 13/3/2018

Ημερομηνία λήξης εργασιών: 15/3/2018

Ημέρες διανυκτέρευσης: 4

Ημέρες εκτός έδρας: 5

* την έγκριση και διάθεση πίστωσης του ποσού των 4.410€ που αναλύεται στα ακόλουθα ποσά:

a. για τη μετακίνηση του κου Τσιρογιάννη έως 2.400€ (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): αεροπορικά εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης.

b. για τη μετακίνηση του κου Αρκουμάνη έως 2.010€ (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): αεροπορικά εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης.**Στο σημείο αυτό επισημαίνουμε ότι ο Δήμαρχος Αρταίων δε θα μπορέσει να μπορέσει να παραστεί στην εν λόγω Έκθεση, κατά συνέπεια το ποσό των 2.400€ δε χρειάζεται να εγκριθεί και να εκταμιευτεί για την κάλυψη των αντίστοιχων δαπανών.**Προκειμένου λοιπόν να καλυφθούν τα έξοδα για τη μετακίνηση του εκπροσώπου του Δήμου – δεδομένου ότι πρόκειται για ένα ποσό που είναι αδύνατο να καλυφθεί εκ των προτέρων από ίδια κεφάλαιά του και ακολούθως να κινηθεί η διαδικασία επιστροφής αυτών με τη διαδικασία που προβλέπεται, η οποία είναι αρκετά χρονοβόρα – αιτούμαστε:

* **την έκδοση εντάλματος προπληρωμής, ύψους 2.010€,** το οποίο θα βαρύνει τον προαναφερθέντα Κ.Α.
* **τον ορισμό του υπαλλήλου Αρκουμάνη Αθανάσιου ως υπόλογου** για:
  + την είσπραξη και διαχείριση του ποσού
  + την επιστροφή τυχόν υπόλοιπου ποσού μετά το πέρας της διαδικασίας,
  + τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του

εντάλματος.

Η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37

του ΒΔ 17/5-15/6/1959.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010 και την εισήγηση της υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την έκδοση εντάλματος προπληρωμής σε βάρος Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων» (αεροπορικά εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης) **2.010€**, στο όνομα του Αρκουμάνη Αθανασίου, υπαλλήλου του Δήμου ο οποίος και υποχρεούται να αποδώσει λογαριασμό σε διάστημα τριών (3) μηνών, προκειμένου να καλυφθούν τα έξοδα του για την συμμετοχή του Δήμου στην έκθεση Τουρισμού **ΜΙΤΤ 2018**  η οποία θα πραγματοποιηθεί στη Μόσχα στις 13 – 15 Μαρτίου 2018. Η διαχείριση των ανωτέρω ποσών θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 82 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*