**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 89 /2018**

**ΑΔΑ:** 7ΑΩ4ΩΨΑ-6ΤΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 11ο/2018 Της 5Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης με τίτλο:** **Διαχείριση ανεπιτήρητων παραγωγικών ζώων ’’**

Στην Άρτα, σήμερα, 5-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **5156/01-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (4) έκτακτα θέμα.

Το 5ο και το 15ο θέμα αποσύρονται γιατί υπάγονται στην αρμοδιότητα του Δημοτικού Συμβουλίου και εκ παραδρομής εισήχθησαν ως θέματα για συζήτηση στην Οικονομική Επιτροπή

Ο κ. Πρόεδρος εισηγούμενος το 6ο τακτικό Θέμα: **Έγκριση πραγματοποίησης δαπάνης με τίτλο:** **Διαχείριση ανεπιτήρητων παραγωγικών ζώων.** έθεσε υπόψη της Επιτροπής την εισήγηση της Δ/νσης Ανάπτυξης- Τμήμα Αγροτικής Ανάπτυξης η οποία αναφέρει τα εξής: Ο Δήμος μας, στα πλαίσια των υποχρεώσεων του, βάσει του άρθρου 17, του Ν. 4056/2012, εφαρμόζει πρόγραμμα διαχείρισης ανεπιτήρητων παραγωγικών ζώων (αιγοπροβάτων και βοοειδών). Ειδικά στις περιοχές Αμπελίων Αμμοτόπου, Φανερωμένης και Σαλαώρας, το φαινόμενο των ανεπιτήρητων βοοειδών, έχει καταστεί σοβαρό πρόβλημα τόσο για τους ιδιοκτήτες καλλιεργειών, οι οποίες καταστρέφονται από την ανεξέλεγκτη είσοδο των ζώων εντός των κτημάτων, όσο και τους διερχόμενους οδηγούς οχημάτων πολλοί εκ των οποίων έχουν υποστεί υλικές ζημιές από την ανεξέλεγκτη διέλευση ανεπιτήρητων βοοειδών εντός του οδοστρώματος.

Ο Δήμος μας διαθέτει κωδικούς κτηνοτροφικής εκμετάλλευσης, τόσο για αιγοπρόβατα, όσο και βοοειδή και είναι η τρίτη συνεχής χρονιά που εφαρμόζει πρόγραμμα διαχείρισης ανεπιτήρητων παραγωγικών ζώων.

Ταυτόχρονα, κατασκευάστηκε στην περιοχή Αμπελίων Αμμοτόπου από το Δήμο μας, ειδικός περιφραγμένος χώρος (πρόχειρο κατάλυμα), εκτάσεως 300 τ.μ. περίπου, σε δημοτικού χώρου, για τον προσωρινό εγκλωβισμό των ανεπιτήρητων βοοειδών μέχρι την περισυλλογή και στάβλισή τους από τους αναδόχους των εργασιών του προγράμματος και είναι υπό κατασκευή, ο αντίστοιχος χώρος στην περιοχή της Φανερωμένης, για τον ίδιο σκοπό.

Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση Κ.Α. 70-6162.001 «Διαχείριση ανεπιτήρητων παραγωγικών ζώων», ποσού 5.000,00€.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.
3. Την εγγεγραμμένη πίστωση με Κ.Α.:70-6162.001 : «Διαχείριση ανεπιτήρητων παραγωγικών ζώων», ποσού 5.000,00€.
4. Την αριθμ. 8/2018 τεχνική έκθεση της Δ/νσης Ανάπτυξης, (Τμήμα Αγροτικής Ανάπτυξη)ς.
5. Το με αριθμ. πρωτ. 4729/26-2-2018 (18REQ002714735) πρωτογενές αίτημα της υπηρεσίας μας.
6. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο Κ.Α. 70-6162.001: «**Διαχείριση ανεπιτήρητων παραγωγικών ζώων», ποσού 4.984,80€ (με το ΦΠΑ 24%), για το έτος 2018.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την πραγματοποίηση της δαπάνης με τίτλο: **Διαχείριση ανεπιτήρητων παραγωγικών ζώων** **,** του **Κ.Α 70.6162.001** ποσού 4.984,80€ (με το ΦΠΑ 24%) για το έτος 2018.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 89 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*