**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 86 /2018**

**ΑΔΑ:** 63ΠΨΩΨΑ-ΩΞΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 11ο/2018 Της 5Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης της δαπάνης με τίτλο: καταπολέμηση κουνουπιών στο Δήμο Αρταίων ’’**

Στην Άρτα, σήμερα, 5-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **5156/01-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (4) έκτακτα θέμα.

Το 5ο και το 15ο θέμα αποσύρονται γιατί υπάγονται στην αρμοδιότητα του Δημοτικού Συμβουλίου και εκ παραδρομής εισήχθησαν ως θέματα για συζήτηση στην Οικονομική Επιτροπή

Ο κ. Πρόεδρος εισηγούμενος το 2ο τακτικό θέμα: **Έγκριση πραγματοποίησης της δαπάνης με τίτλο: καταπολέμηση κουνουπιών στο Δήμο Αρταίων** έθεσε υπόψη της Επιτροπής την εισήγηση της Δ/νσης Ανάπτυξης-τμήμα Αγροτικής Ανάπτυξης η οποία αναφέρει τα εξής: Ο Δήμος μας, εφαρμόζει, κάθε χρόνο, πρόγραμμα καταπολέμησης κουνουπιών με επίγειους ψεκασμούς σε περιοχές, για τις οποίες κατά τα προηγούμενα έτη, έχουν σημειωθεί αυξημένοι πληθυσμοί, βάσει των στοιχείων που δίνονται από την αρμόδια υπηρεσία της Δ/νσης Υγείας & Κοιν. Μέριμνας της Π.Ε Άρτας. Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση Κ.Α. 70-6162.002 «Καταπολέμηση κουνουπιών στο Δήμο Αρταίων», ποσού 20.000,00€.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.
3. Την εγγεγραμμένη πίστωση με Κ.Α. 70-6162.002 «Καταπολέμηση κουνουπιών στο Δήμο Αρταίων», ποσού 20.000,00€.
4. Την αριθμ. 9/2018 τεχνική έκθεση της Δ/νσης Ανάπτυξης (Τμήμα Αγροτικής Ανάπτυξης).
5. Το με αριθμ. πρωτ. 4759/26-2-2018 (18REQ002717627) πρωτογενές αίτημα της υπηρεσίας μας.
6. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έγκριση πραγματοποίησης της δαπάνης με τίτλο **Κ.Α.70.6162.002 : «Καταπολέμηση κουνουπιών στο Δήμο Αρταίων», ποσού 19.840,00€ (με το ΦΠΑ 24%) για το έτος 2018.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του **Κ.Α.70.6162.002 «Καταπολέμηση κουνουπιών στο Δήμο Αρταίων»** ποσού **19.840,00**€ με ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 86 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*